А тэлештукар, які раптоўна трапіўся на шляху да музычнага каналу, раптам прыпыняе тваю руку словамі, а зараз — “самыя яркія падзеі ў краіне за дзень”. І ты як разявака спыняешся на пляцы, дзе бясплатныя хлябы зь відовішчамі. Невытлумачальная краіна, дзе самымі яркімі падзеямі зьяўляюцца змрочныя твары, хутчэй нават адзін плюс масоўка. Грашовы мех — напалову рахункавод Вотруба, напалову Пятрушка, учотчык, які амаль выкапаны Пятрушка, палкоўнікі — драўляныя жаўнеры Урфін Джуса зь дзіцячай кніжкі. Рэчаісна самым яркім аказаўся палетак зь вечаровым сонцам, па якім рухаўся трактар.